Metamaterialer er karakterisert som materialer som får egenskaper fra metamaterialets struktur i høyere grad enn direkte fra dets sammensetning. Materialene kan i en viss utstrekning minne om komposittmaterialer, og forskere og utviklere skiller mellom metamaterialer og tradisjonelle komposittmaterialer ved å anvende betegnelsen metamateriale om materialer som utviser usedvanlige egenskaper og karakteristika.